ДЕЧЈА НЕДЕЉА:
„Да би деца срећна била – љубав и поштовање, а не сила“
шк. 2026/27.
Пројекат одељења 7/3: „Реченице које руше – реченице које граде“
Активност је осмишљена тако да ученици препознају разлику између реченица које могу да повреде, обесхрабре или потцене дете и реченица које показују разумевање, подршку и поштовање. Понуђени примери обухватају различите ситуације из школског, вршњачког и породичног окружења.
ПРИМЕРИ
	СИТУАЦИЈА
	СИЛА КАЖЕ
	ЉУБАВ И ПОШТОВАЊЕ КАЖУ
	ШТА СЕ ОВОМ АКТИВНОШЋУ ИСПИТУЈЕ

	Кад дете погреши:
	• Како си могао тако нешто да урадиш?
• Ништа ти не знаш!
• Опет си све упропастио!
	* Погрешио си. Хајде да видимо како можемо да исправимо грешку.
* Ово ти сада није пошло за руком, али можемо да покушамо поново.
* Шта мислиш, где је настала грешка?
* На грешкама се и учи. 
	Однос према грешци: да ли се грешка доживљава као повод за осуду или као прилика за учење, преузимање одговорности и поправљање поступка.

	Кад дете има другачије мишљење:
	• Не занима ме шта ти мислиш!
• Ћути, ти си још дете!
• Нема ти шта да се буниш!
	* Не слажем се са тобом, али желим да чујем твоје разлоге.
* Твоје мишљење ми је важно. Објасни ми како ти то видиш.
* Реци ми шта ти смета.
	Право на мишљење: да ли се дете осећа саслушано, уважено и слободно да изнесе свој став и неслагање.

	Када је дете тужно или узнемирено:
	• Престани да драмиш!
• Није то ништа страшно!
• Немој да плачеш!
	* Видим да ти није лако. Хоћеш ли да ми кажеш шта се догодило?
* Можда мени делује мало, али разумем да је теби важно.
* У реду је да ти је тешко. Ту сам.
* Желиш ли да попричамо о томе?
	Осећања и емоционална подршка: да ли дете осећа да су његова осећања прихваћена и да има коме да се обрати.

	Кад дете нешто не уме:
	• То је баш лако! Како то не умеш?
• Већ сам ти сто пута објаснио!
• Ниси ти за то!
	* Хајде да покушамо заједно!
* Да ли желиш да покушамо да објаснимо на други начин?
* Можда ти треба још мало времена и вежбе.
* Само не одустај и успећеш, сигурна сам. 
* Можда не успе из прве, али буди упоран. 
	Самопоуздање и учење: да ли се дете охрабрује да покуша поново, затражи помоћ и верује да може да напредује.

	Кад дете погреши у школи:
	• Каква ти је то оцена?
• Срамота!
• Ти никада нећеш бити добар ђак!
	* Хајде да видимо шта ти је било тешко.
* Свака је оцена за ђака, али се и све да поправити. 
* Једна оцена не одређује твоју вредност.
	Школски успех и слика о себи: да ли се вредност детета повезује са оценом или се пажња усмерава на тешкоће, труд и напредак.

	Кад дете нешто не жели:
	• Мораш и готово!
• Зато што сам ја тако рекао!
• Немаш избора!
	* Објасни ми зашто то не желиш.
* Хајде да ти објасним зашто мислим да је то важно.
* Дај да видимо које могућности имамо.
	Границе, потребе и осећај избора: да ли дете има простор да објасни свој став и разуме разлоге за правило или договор.

	Кад се деца посвађају:
	• Само престаните!
• Не желим да слушам твоје изговоре!
• Ти си крив!
	* Хајде да чујемо обе стране.
* Желим да разумем шта се догодило.
* Шта се догодило из твог угла?
	Односи с вршњацима и решавање сукоба: да ли се подстичу слушање, разумевање различитих перспектива и разговор уместо окривљавања.

	Кад дете погреши према некоме:
	• Треба да те буде срамота!
• Одмах се извини!
• Шта ти је било у глави?
	* Важно је да разумеш како се и та друга особа осећала.
* Размисли шта би могао да кажеш особи коју си повредио.
* Хајде да размислимо како можеш да исправиш оно што се догодило.
	Одговорност и емпатија: да ли дете разуме последице свог поступка, осећања друге особе и могућност да поправи нарушен однос.

	Кад дете уради нешто добро:
	• То је нормално и увек се подразумева.
• Могло је то и боље!
• То може свако, немој да се уобразиш!
	* Примећујем колико се трудиш.
* Имаш разлог да будеш поносан на свој труд, као и ја.
* Веровали смо у тебе!
	Признање труда и успеха: да ли се труд и напредак примећују и да ли похвала гради самопоуздање без поређења и омаловажавања.

	Кад дете затражи помоћ:
	• Сам снађи се!
• Немам времена за то.
• То је твој проблем, реши га сам!
	* Реци ми шта ти је најтеже, па да видимо како могу да ти помогнем.
* Заједничким трудом и радом ћемо доћи до решења.
* Покушаћу да ти објасним на другачији начин.
* испричаћу ти како сам ја у твојим годинама дошао до решења проблема, можда ће ти значити. 
	Поверење, припадност и тражење помоћи: да ли дете осећа да сме да затражи подршку и да није препуштено само себи када му је тешко.



Која је најважнија реченица коју би свако дете требало бар једном да чује?
Изабери САМО ЈЕДНУ реченицу – ону коју би највише волео/волела да чујеш.
	А) Верујем ти!
	Б) Ти то можеш!

	В) Није страшно погрешити!
	Г) Имаш право на своје мишљење!

	Д) Поносан/на сам на тебе!
	Ђ) Ниси сам/а!

	Е) Твоја осећања су важна!
	Ж) Важно ми је шта имаш да кажеш!

	З) Можеш да рачунаш на мене!
	И) Вредиш и онда када погрешиш!

